২৮ সেপ্টেম্বর রাতে এশিয়া কাপ ক্রিকেট বাংলাদেশ বনাম ভারতের ফাইনাল খেলা চলাকালীন সময় হঠাৎ করে টিভির খেলা বন্ধ হয়ে যাওয়া ডিশের লাইন খুলতে গেলে বিদ্যুৎপৃষ্ট হয়ে এক জনের মৃত্যু হয়েছে বলে খবর পাওয়া যায়।ছাগলনাইয়া পৌর শহরের একটি ভাড়া বাসায় এই ঘটনাটি ঘটে।নিহত মোঃ মানিক মিয়া (৩৫) প্রান কোম্পানি ছাগলনাইয়া উপজেলার মার্কেটিং কর্মকর্তা হিসাবে কর্মরত ছিলেন।নিহত মোঃ মানিক মিয়া ঝিনাইদহ জেলার হরিনায় কুন্ড থানাধীন আটরাকান্দি গ্রামের তাজুল ইসলামের ছেলে।তার স্ত্রী ছাদেকুন নাহার ছাগলনাইয়া থানায় পুলিশ সদস্য হিসাবে কর্মরত আছেন। উভয়ের কর্মস্হল ছাগলনাইয়া হওয়া দুই জনে ছাগলনাইয়া পৌরশহরে বাসাভাড়া করে থাকতেন।তাদের চার মাসের একটি কন্যা সন্তান আছে।